Srboljub Josipović

**Srboljub Srba Josipović** (Stubline, kod Obrenovca, 1909 — Beograd, 1997) bio je učesnik Narodnooslobodilačke borbe i društveno-politički radnik Socijalističke Republike Srbije.

## Biografija
Rođen je 1909. godine u selu Stubline, kod Obrenovca. Pre Drugog svetskog rata bavio se zemljoradnjom. Godine 1935. povezao se sa komunistima koji su delovali u posavskim selima i 1939. postao član tada ilegalne Komunističke partije Jugoslavije (KPJ). Nakon prijema u KPJ započeo je sa političkim radom i bio sekrtar partijske ćelije u svom selu. Krajem 1940. bio je delegat na Okružnoj konferenciji KPJ za Beograd na kojoj se razrađivao materijal sa Pete zemaljske konferencije KPJ. Nakon toga biran je člana Okružnog komiteta KPJ za Beograd, kao i za člana tada formiranog Sreskog komiteta KPJ za Obrenovac.   

### Drugi svetski rat

Posle okupacije Jugoslavije 1941. aktivno se uljkučio u Narodnooslobodilački porkret (NOP) i bio jedan od organizatora ustanka u svom kraju. Prilikom formiranja Kosmajsko-posavskog odreda jula 1941. postavljn je na dužnost političkog komesara čete, a nakon njeove podele i formiranja Posavskog partizanskog odreda postavljen je za zamenika komandanta odreda Koče Popovića. U toku ustanka u Srbiji, novembra 1941. kooptiran je u članstvo Pokrajisnkog komiteta KPJ za Srbiju.     

Decembra 1941. prilikom formiranja Prve proleterske udarne brigade, preuzeo je dužnost pomoćnika političkog komesara Četvrtog kraljevačkog bataljona. Aprila 1942. bio je nakratko član Okružnosg komiteta KPJ za Hercegovinu, ali je u toku Treće neprijateljske ofanzive vraćen u Prvu proletersku brigadu, gde se nalazio u Politodelu. Kasnije je bio politički komesar Haubičkog diziona Vrhovnog štaba NOV i POJ. Oktobra 1943. zajedno sa grupom vojno-političkih rukovodilaca upućen je iz Bosne u Srbiju, sa ciljem pomoći Glavnom štabu NOV i PO Srbije oko daljeg organizovanja i rukovođenja Narodnooslobodilačkom borbu u Srbiji. U jesen 1943. biran je za većnika Drugog zasedanja AVNOJ-a, a od 1944. nalazio se na dužnosti političkog komesara 24. srpske divizije. Demobilisan je 1945. u činu potpukovnika JA.     

### Period SFRJ

Posle oslobođenja Jugoslavije, završio je Višu partijsku školu „Đuro Đaković“, nakon čega se posvetio društveno-političkom radu. Najpre je u Valjevu bio organizacioni sekretar Okružnog komiteta KPJ, a potom je bio sekretar Sreskog komiteta KPJ u Obrenovcu. Do penzionisanja 1963. obavljao je razne odgovorne dužnosti na republičkom i saveznom nivou. Više puta je biran za poslanika Savezne skupštine i Skupštine SR Srbije, a od 1953. bio je i član Izvršnog veća Skupštine NR Srbije.    

Biran je za člana Centralnog komiteta Saveza komunista Srbije, na Prvom, Drugom, Trećem i Četvrtom kongresu SKS, kao i za člana Glavnog odbora Socijalističkog saveza radnog naroda (SSRN) Srbije i člana Saveta federacije, od 1974. godine. Nakon odlaska u penziju živeo je u Bariču, kod Obrenovca, gde se aktivno bavio duštveno-političkim radom na terenu i dugi niz godina bio predsednik Mesne zajednice Urovci.    

Umro je 1997. u Beogradu, a sahranjen je na Novom groblju.  

## Priznanja

Nosilac je Partizanske spomenice 1941. i drugih jugoslovenskih odlikovanja, među kojima su — Orden bratstva i jedinstva prvog reda i Orden narodnog oslobođenja, kojim je odlikovan 20. septembra 1979. godine.

## Reference

## Literatura
*  
*  
*